“ሶስቱን ነጥብ በጣም እንፈልገዋለን” መስኡድ መሀመድ
 “ትልቅ ጨዋታ ነው ከፊታችን ያለው፡፡ እኛ ደግሞ ተሸንፈን ነው የመጣነው፡፡ ወደ አሸናፊነት ለመመለስ ትልቅ ጨዋታም እንደመሆኑ የተቻለንን በአካል ብቃትም በታክቲካልም ሰርተናል፡፡ የጨዋታውን ቀን እየጠበቅን ነው፡፡ ሁሉንም ጨዋታዎች እኛ ለማሸነፍ ነው የምንጫወተው፡፡ ምንም የተለየ ጫና የሚፈጥርብን ነገር የለም፡፡ ሶስቱን ነጥብ በጣም እንፈልገዋለን፡፡ ለዚህም የሚሆኑ ነገሮችን ሜዳ ላይ መስእዋትነት ከፍለን ነው ማምጣት የምንፈልገው፡፡”“ካለፉት ጨዋታዎች ጀምሮ የሚና ለውጥ አድርጌ ትንሽ ወደ ሳኑሚ ተጠግቼ እንድጫወት ተደርጓል፡፡ ይህም አግዞኛል፡፡ ከማግባት ይበልጥ ደግሞ እድሎችን እየፈጠርኩ ነው፡፡ በቅዳሜ ጨዋታም ግብ የማገባ ይመስለኛል፡፡”“ሁልግዜም በአመቱ ወጥ አቋም ማሳየት እንዳለብን እናውቃለን ግን አንዳንድ ግዜ ቡድኖች የጨዋታ አቀረራባቸው ለእኛ ትንሽ ጠንከር የሚሉ ቡድኖች አሉ፡፡ የክልል ጨዋታዎችንም በቀላሉ ማሸነፍ አልቻልንም፡፡ እነዚህ ለወጣ ገባ ውጤቶች ዳርገውናል፡፡”“ጨዋታው ትልቅ ድባብ ያለው ጨዋታ ነው፡፡ የመጀመሪያውንም ስጫወት እኔ የተሰማኝ ስሜት አለ እና እነሱም (በደርቢው ተጫውተው የማያውቁ የቡና ተጫዋቾች) ይህ ስሜት ይኖራቸዋል ብዬ ነው ማስበው፡፡ ለእነሱም ሜዳ ላይ ያለው ነገር ሳይሆን ውጪ ያለው ነገር ከበድ እንደሚል ቀድሜ እነግራቸዋለው፡፡ ከባድ ነው ውጤት ይጠበቅባል ማሸነፍ አለብህ ተቀናቃኝ ቡድን ነው፡፡ ለዛ ብዙ መስዋትነት መክፈል አለብህ፡፡“በሊጉ ብዙ ግዜ እንሸናነፋለን ወይም አቻ እንወጣለን፡፡ በአሸናፊዎች አሸናፊ ግን በደርሶ መልስ እኛ አሸንፈን ዋንጫ ያነሳንበት ጨዋታ እኔ በጣም ደስ የሚለኝ ነው፡፡ ብልጫም ወስደን ነው ያሸነፍናቸው እሱን አልረሳውም፡፡”